et comissiones recipere teneantur a nobis vel a successoribus nostris, mandantes expresse quod notarii nostri seu successorum nostrorum et alii per quos transeunt dicte comissiones non recipiant aliquid ultra que sit in talibus recipi consuetum quod libere expediantur quodque pro palatio regio nil solvere teneantur. 
	  De revis fiendis	
 Item quod cum universitas predicta sit cotidie quam pluribus oneribus oppressa tam propter constructionem murorum et fortifficationem civitatis quam propter alias multas expensas que cotidie ipsi occurrunt civitati circa que multas expendere pecunias est necesse non habeant que dicta universitas redditus aliquos de quibus supportare possit onera cotidie eidem incumbentia nisi dicta civitas super certis inter se faciat et indicat certas revas quas facere non potest sine licentia regia dignetur per sua privilegia eidem universitati concedere quod dicta civitas abinde in antea inter se possit et valeat revas et gabellas imponere quotiens eidem videbitur expedire absque licentia aliquorum officialium regiorum. Et idem de contrahentibus mercantias in civitate memorata.  Responsio : Non est honestum inducere vel ordinare gabellas seu revas que tangunt extraneos sine licentia nostra si tamen necesse fuerit requisiti concedemus libere litteras pro causis predictis et jam concessimus et prorogavimus illas quas petiit sindius et ambaxiator prenominatus, si tamen aliquas gabellas vel revas facere voluerint dicti supplicantes inter se tantum tangentem sine prejudicio extraneorum contenti sumus quod hoc facere possint in consilio in presentia vicarii vel judicis civitatis predicte. 
 Qualiter cives non tenentur solvere gabellam vini gabelloto gabelle portati per mare vel per terram
 Item quod cum extranei apportantes ad civitatem predictam vinum per mare tempore necessitatis imminentis solvant et solvere teneantur gabelle regie solidos quinque parvorum pro qualibet saumata quandoque vero contingat cives predicte civitatis ad dictam civitatem portare vinum tam per terram quam per mare, gabelloti que a talibus civibus exigant seu exigere nitantur solidos quinque parvorum pro qualibet salmata vini prout ab extraneis licet hoc fieri nunquam fuerit visum neque usitatum, dignetur per sua privilegia nobis concedere ne gabelloti predicti cives predictos ad talem solutionem 
